Qorti tal-Magistrati (Malta) Bhala Qorti ta' Gudikatura Kriminali Magistrat Dr. Donatella M. Cumbo Paladino LL.D., Mag. Illum, 1 ta' Novembru, 2018 Il- Pulizija (Spettur Saviour Avellino) (Spettur Daryl Frendo Reva) -vs- George Brenda detentur tal-Karta tal-Identit`' numru 912427M Kumpilazzjoni Nru. 647/2018 Il-Qorti, Rat l-imputazzjonijiet migjuba kontra l-imputat George Brenda u ċioè talli: Nhar is-27 ta' Settembru, 2018, għall-ħabta tas-06:45 ta' filgħodu, ġewwa l- L-Imqabba: 1. Ikkommetta serq ta' brazzuletta tad-deheb ikkwalifikat bil-vjolenza, u bil-ħin, jew adult għad-dannu ta' Alexandra Abela Valletta li hija persuna anzjana dipendenti. Bla ordni skont il-Liġi, arresta, żamm jew issekwestra lil Alexandra Abela Valletta anzjana jew adult dipendenti kontra l- volontà tagħha , jew b'xi mod irrestrinġa jew ostakola l-moviment liberu u aċċess mhux ostakolat tagħha u dan b' użu tal-vjolenza, forza, tixħim, qerq, ingann, jew billi wera ħaġa b' oħra, pressjoni mhux kif imiss jew xi mġiba oħra illegali jew bit-theddid. Ukoll talli nhar is-07 ta' Ottubru, 2018, għall-ħabta tal- 17:15hrs ġewwa l- Belt Ħaż-Żabbar: 3. Ikkommetta serq ta żewġt bagalji bil- kontenut tagħhom; liema serq huwa kkwalifikat bil-valur li huwa iktar min €232.94 iżda inqas min € 2,329.37 għad-dannu ta' Ignazio Sciortino u/jew persuna/i oħra. U aktar talli rrenda ruħu reċidiv ai termini ta' l-Artikoli 49, 50 u 289 tal- Kapitolu 9 tal-Ligijiet ta' Malta wara li ġie misjub ħatji permezz ta' diversi sentenzi mogħtija mill-Qrati ta' Malta, liema sentenzi saru definittivi u ma jistgħux jiġu mibdula. Il-Qorti ġiet mitluba sabiex barra milli tapplika il-piena stabbilita mil-Liġi, tordna lill-imputat sabiex iħallas l-ispejjez li għandhom x'jaqsmu mal-ħatra tal-esperti skont l-artikolu 533 tal-Kap 9 tal-Liġijiet ta' Malta. Rat li waqt l-udjenza tal-11 t'Ottubru, 2018, mizmuma minn din il-Qorti, l-imputat ammetta l-imputazzjonijiet migjuba kontra tieghu. Illi din il-Qorti osservat dak li jiddisponi l-Artikolu 453(1) ta' l-Kapitolu IX, Ligijiet ta' Malta, moqri flimkien mal-Artikolu 392A(1) tal-istess Kapitolu, u cioe` wara li l-imputat wiegeb li huwa hati ghall-akkuzi migjuba fil-konfront tieghu, din il-Qorti wissietu b'mod l-aktar solenni fuq il-konsegwenzi legali ta' dik it-twegiba u hu nghata zmien xieraq sabiex jekk xtaq jerga' lura minnha. Semghet is-sottomissjonijiet maghmula mill-prosekuzzjoni u mid-difiza dwar il-piena. Rat l-atti u d-dokumenti kollha. Ikkunsidrat: Illi l-imputat ammetta l-imputazzjonijiet migjuba fil-konfront tieghu, u ghaldaqstant, fuq l-ammissjoni volontarja u nkondizjonata tieghu, il- Qorti tiddikjara li m'ghandhiex triq ohra salv li ssib lill-imputat hati tal- akkuzi migjuba fil-konfront tieghu kif minnu ammessi. Illi dwar il-piena l-Qorti hadet in konsiderazzjoni n-natura serja tar-reati li jinsab akkuzat bihom l-imputat, tal-fedina penali ferm voluminuza tieghu li rat il-bidu taghha fl-1975 u li fiha wiehed jigi rinfaccjat b'varjazzjoni wiesgha u mzewqa ta' reati mahsuba inter alia fil-Kodici Kriminali. Ittiehed konsiderazzjoni tal-fatt li l-imputat kkowopera bi shih mal-Pulizija1 kif ukoll tal-ammissjoni ferm bikrija tieghu ghalkemm kif inghad ricentement mill-Qorti tal-Appell Kriminali fis-sentenza taghha Il-Pulizija vs Anthony ‘Apap Bologna:2 Fis-sentenza Ir-Repubblika ta' Malta vs Mario Lloyd tal-5 ta' Lulju 2002, kien ritenut illi l-ammisjoni bikrija mhux bilfors jew dejjem, jew b'xi forma ta' dritt jew awtomatikament, tissarraf f'riduzzjoni fil-piena. Pero' fis-sentenza Il-Pulizija vs Emmanuel Cassano (App Krim 17.07.2002) il-Qorti kienet iddeskreviet bhala "regoli generali" dawk li ghandhom jigwidaw lill-qrati meta jkun hemm ammissjoni u taghmel referenza imbaghad ghal dak ritenut dwar regoli generali mfissra fis-sentenza preliminari Ir-Repubblika ta' Malta v Nicholas Falzon Camilleri tal-24 ta' Frar, 1997;..… Ma setax ma jigix kunsidrat il-fatt li l-ewwel zewg imputazzjonijiet jolqtu reati kommessi versu persuna anzjana jew adult dipendenti, reati li fi snin ricenti raw emendi legislattivi biex tissahhah il-protezzjoni ta' dawn il-persuni. Fil-fatt bl-Att XXXI tal-2014 il-legislatur introduca qafas legislattiv li l-ghan tieghu kien li kondotta simili, li jisthoqqilha biss stmerija u ghajb, ta' pieni horox. Il- vulnerabbilita` sabet it-tarka tal-ligi sabiex dawk il-membri tas-socjeta` li huma l-aktar vulnerabbli, partikolarment l-anzjani, li haqqhom u jixirqilhom biss rispett u ghajnuna u mhux sfruttament; li jghixu minghajr thassib jew biza dwar l-inkoluminita` fizika tal-persuna taghhom jew tal-propjeta` li jkunu tul hajjithom hadmu, stinkaw ghaliha w li ghandhom kull dritt igawdu. F'dan il-kaz, il-piena massima erogabbli ghat-tieni akkuza wahedha u cioe` dik ravvizata bis- subartikolu (2) tal-artikolu 257E tal-Kodici Kriminali, hi dik bejn 4 u 9 (snin galadarba il-piena taht is-subartikolu (1) tista' tizdied sa tlett gradi).3 1 Vide CD li fuqha giet registrata l-interrogazzjoni tal-imputat. 3 Jew dik bejn 3 u 6 snin meta mizjuda b'zewg gradi. tigi sanzjonata permezz Ghal dawn il-motivi, din il-Qorti wara li rat l-artikoli 17(b)(h), 31, 49, 50, 257D(1)(c), 257E(1)(2), 261(a)(c)(f), 262(1)(a), 267, 270, 275, 276A, 277(a), 279(a) u 289 tal-Kapitolu IX tal-Ligijiet ta' Malta, fuq ammissjoni, issib lill-imputat hati tal-imputazzjonijiet migjuba fil-konfront tieghu, u tikkundannah ghal piena ta' 5 snin prigunerija. Inoltre` a tenur tal-artikolu 412D Kapitolu IX ta' l-Ligijiet ta' Malta, qeghda tpoggi lill-hati taht Ordni ta' Trattament ghal zmien tlett (3) snin filwaqt li tissolecita lid-Direttur tal-Facilita Korrettiva ta' Kordin jikkunsidra jekk ghadhiex tezisti l-possibilita`, mqarr remotament, li l- hati jeghleb il-vizzju tad-droga, f'liema kaz jikkunsidra jekk hux opportun aktar il-quddiem li dan issehh anke permezz ta' programm ta' riabilitazzjoni. Il-Qorti tordna li l-atti, flimkien ma kopja ta' din is-sentenza jigu mibghuta lill-Avukat Generali fi zmien sitt ijiem ta' xoghol.